Nikolai Grünthal

Nikolai Grünthal (17. oktoober (5. oktoober vkj) 1897 Misso vald, Vastseliina kihelkond, Võrumaa – 25. august 1942 Sevurallagi vangilaager, Sverdlovski oblast) oli Eesti omavalitsus- ja riigiametnik, Petseri linnapea alates 1936. aastast.

 Elulugu 
Alghariduse sai ta Laura ministeeriumikoolis ja hiljem lõpetas eksternina linnakooli. 

Töötas Pankjavitsa vallavalitsuses (Pihkva kubermangu Pihkva maakonnas), Esimese maailmasõja ajal oli ta Vene sõjaväes polgukirjutaja. Alates 1917. aastast töötas ta taas Pankjavitsa vallavalitsuses, kust 1918. aastal astus vabatahtlikuna Eesti Rahvaväkke. Hiljem oli ta ametnik Eesti sõjaväe asutustes Petseris. Vend Gustav Grünthal oli 1919 esimene Kaitseliidu Petseri maleva pealik.

Aastatel 1923–1936 töötas Petseris kindlustusseltsides. Oli Petseri maa- ja linnavolikogu liige. Kinnitati siseministri 9. märtsi 1936 otsusega Petseri linnapeaks. 

Alates 1928. aastast oli ta Kaitseliidu Petseri maleva pealiku abi. Ta oli ka Noorte Kotkaste Petseri Maleva vanema abi.

Arreteeriti NKVD poolt, mõisteti surma 27. juunil 1942.

Ühiskondlik tegevus
Vabadussõja Mälestamise Petserimaa Komitee asutaja ja esimees
EELK Petseri Peetri koguduse nõukogu liige
Petseri Eesti laulu- ja mänguselts Kalevi juhatuse liigeIga valija, kellel kallis meie linna heakäik, hääletab eelolevatel linnavalimistel 14. ja 15. detsembril 1929. a. ainult alljärgneva Petseri eestlaste nimekirja poolt, Postimees (1886–1944), nr. 338, 12 detsember 1929

Tunnustus
1939 Kotkaristi IV klassi teenetemärkEesti Vabariigi teenetemärkide kavalerid

Viited

Kirjandus
"Nikolai Grünthal". Uus Eesti nr 70, 12. märts 1936. Lk 10

Välislingid
"Kaubandus-tööstuskoja Petseri büroo: Nikolai Grünthal, Paul Mägi, Gustav Leitmann". Eesti Rahvusarhiivi Filmiarhiiv, EFA.120.0.66451
Eesti ohvitserid 1918–1940
Eesti kommunismiohvrid 1940–1991

Kategooria:Petseri linnapead
Kategooria:Kaitseliidu Petseri maleva liikmed
Kategooria:Kotkajuhid
Kategooria:Kotkaristi IV klassi teenetemärgi kavalerid
Kategooria:Hukatud Eesti poliitikud
Kategooria:Sündinud 1897
Kategooria:Surnud 1942